গ্যারি কিমোভিচ কাসপারভ (আইপিএ: 'gar̠i 'kʲimovʲiʨ kasˈpar̠ɑf; রুশ: Га́рри Ки́мович Каспа́ров) (জন্ম এপ্রিল ১৩, ১৯৬৩) একজন দাবা গ্র্যান্ডমাস্টার ও প্রাক্তন বিশ্ব দাবা চ্যাম্পিয়ন। জুলাই ১৯৯৯-এ অর্জিত তাঁর ২৮৫১ ইলো রেটিং সর্বকালের অন্যতম সর্বোচ্চ রেটিং। ফিদের প্রকাশিত জানুয়ারি ২০০৬ তালিকা অনুযায়ী কাসপারভ ২৮১২ পয়েন্টের ইলো রেটিং নিয়ে বিশ্বের এক নম্বর দাবাড়ু। ১৯৮৫ থেকে ২০০৬ পর্যন্ত কাসপারভ রেকর্ডসংখ্যক ২৩ বার এক নম্বর র‌্যাংকিং অর্জন করেন। তিনি ১৯৮৫ থেকে ১৯৯৩ সাল পর্যন্ত অবিসংবাদিত বিশ্ব দাবা চ্যাম্পিয়ন ছিলেন। ২০০০ সালে ভ্লাদিমির ক্রাম্‌নিকের কাছে পরাজয়ের আগ পর্যন্ত তিনি পিসিএ ও ডব্লিউসিএ-র 'ধ্রুপদী' বিশ্ব দাবা চ্যাম্পিয়ন ছিলেন। তিনি এগারো বার দাবা অস্কার জয় করেন।

নীলফামারীয়া সরুমাথা ব্যাঙ বা মাইক্রোহাইলা নীলফামারিয়েনসিস (দ্বিপদ নামকরণ:Microhyla nilphamariensis) (সাধারণ নাম:Nilphamarian narrow-mouthed frog) হচ্ছে Microhylidae পরিবারের একটি ব্যাঙের প্রজাতি।

ক্যান্টারবেরি (Canterbury) দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের বৃহত্তর সিডনি শহরের একটি উপশহর। এটি কেন্দ্রীয় সিডনি থেকে ১০ কিমি দক্ষিণ-পশ্চিমে কুক নদীর উপত্যকায় অবস্থিত। এটি প্রায় সম্পূর্ণ আবাসিক এলাকা। সিডনির প্রধান ঘোড়দৌড় ময়দান ক্যান্টারবেরি রেসকোর্স এখানে অবস্থিত। শহরের বেশির ভাগ অধিবাসী ব্রিটিশ বা আইরিশ। তবে ১৯৮০ ও ১৯৯০-এর দশকে অনেক অন্য জাতের লোক শহরটিতে এসেছে। এদের মধ্যে চীনা, লেবানীয়, গ্রিক, লাতিন আমেরিকান ও ভিয়েতনামীয় সম্প্রদায় বেশ বড়।

পালক নির্দিষ্ট মেরুদণ্ডী প্রাণীদের (বিশেষত পাখিদের) দেহে বহিঃত্বক বা ইপিডার্মিস থেকে উৎপন্ন বিচ্ছেদনযোগ্য জড় আবরণ। পাখিদের ছাড়াও কয়েক প্রজাতির প্রাগৈতিহাসিক উপাঙ্গযুক্ত ডাইনোসরদের দেহে পালকের অস্তিত্বের কথা জানা যায়। মেরুদণ্ডী প্রাণীদের দেহে প্রাপ্ত আচ্ছাদন তন্ত্রের মধ্যে পালকের গঠন সবচেয়ে জটিল ও বৈচিত্র্যপূর্ণ। বিবর্তনের ফলে প্রাণীদেহে কি ব্যাপক পরিবর্তন হতে পারে, পালক তার প্রত্যক্ষ প্রমাণ। অন্যসব প্রাণীদের থেকে পাখিদের খুব সহজে আলাদা করা যায় পালক দেখে। এ বৈশিষ্ট্য অন্য কোন প্রাণীতে নেই। এমনকি গৌণ বৈশিষ্ট্য হিসেবেও কোন কোন প্রাণী পাখিদের এ মৌলিক বৈশিষ্ট্য অর্জনে ব্যর্থ হয়েছে। যেসব প্রাগৈতিহাসিক উপাঙ্গযুক্ত প্রাণীদের পালক ছিল, তাদের পালকযুক্ত ডাইনোসর বলা হয়। পালক হালকা, স্থিতিস্থাপক, বেশিরভাগ ক্ষেত্রে পানিরোধী এবং উড়ার জন্য গুরুত্বপূর্ণ। পাখিরা আত্মরক্ষা ও যোগাযোগের মাধ্যম হিসেবেও পালক ব্যবহার করে। মেলানিনের বিভিন্ন মাত্রার উপর নির্ভর করে পালকের বিভিন্ন রঙ হয়। পালক বিভিন্ন পাখিতে বিভিন্নভাবে রূপান্তরিত।

মাদ্রাসার মূল ভবনটি একটি ত্রিতল ভবন। এছাড়া একটি দ্বিতল, ২টি একতলা ও ১টি আধাপাকা ভবন রয়েছে। মাদ্রাসার সামনে একটি খেলার মাঠ রয়েছে। সর্বমোট ভূমির পরিমাণ ২ একর।

কাউগাঁ রেলওয়ে স্টেশন (ইংরেজি: Kaugaon Railway Station) হচ্ছে বাংলাদেশের রংপুর বিভাগের দিনাজপুর জেলার চিরিরবন্দর উপজেলায় অবস্থিত একটি রেলওয়ে স্টেশন।

কৃষ্ণ সাগরের আয়তন ৪,৩৬,৪০০ কিমি২ (১,৬৮,৫০০ মা২) (আজভ সাগর বাদ দিয়ে), সর্বোচ্চ গভীরতা ২,২১২ মি (৭,২৫৭ ফু), এবং পানির আয়তন ৫,৪৭,০০০ কিমি৩ (১,৩১,০০০ মা৩)। কৃষ্ণ সাগর পূর্ব-পশ্চিমে উপবৃত্তাকার ভাবে এদের মাঝে বিস্তৃতঃ বুলগেরিয়া, জর্জিয়া, রোমানিয়া, রাশিয়া, তুরস্ক, এবং ইউক্রেন.

জৈন ধর্মগ্রন্থ অনুসারে, ঋষভদেব যখন সন্ন্যাস গ্রহণের কথা ভাবলেন, তখন তিনি তাঁর জ্যেষ্ঠ পুত্র ভরতকে রাজ্য দান করেন এবং কনিষ্ঠ পুত্র বাহুবলীকে সিংহাসনের উত্তরাধিকার নির্বাচিত করেন।